CELEX: 32007D0219
Language: lt
Date: 1175212800000
Title: 2007/219/EB: 2007 m. kovo 30 d. Komisijos sprendimas dėl Bendrijos finansinės paramos pirminiam Salmonella paplitimo tarp skersti skirtų kiaulių tyrimui atlikti Bulgarijoje ir Rumunijoje (pranešta dokumentu Nr. C(2007) 1394)

5.4.2007   
            
            
               LT
            
            
               Europos Sąjungos oficialusis leidinys
            
            
               L 95/41
            
         
      KOMISIJOS SPRENDIMAS
   
   2007 m. kovo 30 d.
   dėl Bendrijos finansinės paramos pirminiam Salmonella paplitimo tarp skersti skirtų kiaulių tyrimui atlikti Bulgarijoje ir Rumunijoje
   (pranešta dokumentu Nr. C(2007) 1394)
   (Tik tekstai bulgarų ir rumunų kalbomis yra autentiški)
   (2007/219/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 20 straipsnį,
   kadangi:
   
               (1)
            
            
               Sprendime 90/424/EEB nustatyta Bendrijos finansinė parama konkrečioms veterinarinėms priemonėms. Jame taip pat nustatyta, kad Bendrija turi taikyti arba padėti valstybėms narėms taikyti technines ir mokslines priemones, būtinas veterinarijos teisės aktų tobulinimui ir veterinarinio švietimo ar mokymo plėtrai.
            
         
               (2)
            
            
               2003 m. lapkričio 17 d. Europos Parlamento ir Tarybos reglamente (EB) Nr. 2160/2003 dėl salmonelių ir kitų nurodytų zoonozių sukėlėjų per maistą kontrolės nustatyta (2), kad iki 2007 m. pabaigos turi būti nustatyti Bendrijos tikslai dėl Salmonella paplitimo skersti skirtų kiaulių bandų populiacijose mažinimo.
            
         
               (3)
            
            
               Europos maisto saugos tarnybos mokslininkų grupė biologinio pavojaus klausimais Komisijos prašymu 2006 m. kovo 16 d. posėdyje priėmė nuomonę „Salmonella rizikos kiaulininkystei vertinimas ir jos sumažinimo galimybės“. Toje nuomonėje pasiūlytos Salmonella paplitimo tarp penimų kiaulių Bendrijoje pradinio tyrimo techninės specifikacijos.
            
         
               (4)
            
            
               Kad būtų nustatytas Bendrijos tikslas, reikia turėti palyginamus duomenis apie Salmonella paplitimą skersti skirtų kiaulių populiacijose Bulgarijoje ir Rumunijoje. Tokios informacijos dabar nėra, todėl reikėtų atlikti specialų tyrimą, per kurį būtų galima stebėti Salmonella paplitimą tarp skersti skirtų kiaulių per tinkamą laikotarpį tose valstybėse narėse.
            
         
               (5)
            
            
               Pagal 2006 m. rugsėjo 29 d. Komisijos sprendimą 2006/668/EB dėl Bendrijos finansinės paramos valstybių narių pradiniam Salmonella paplitimo tarp skerstinų kiaulių tyrimui atlikti (3), kitose valstybėse narėse pirminis tyrimas dėl Salmonella penimų kiaulių bandose turi būti atliktas tarp 2006 m. spalio mėn. ir 2007 m. rugsėjo mėn. Tokia pat tvarka turėtų būti taikoma atliekant pirminį tyrimą Bulgarijoje ir Rumunijoje. Tačiau tyrimo laikotarpis turėtų būti sutrumpintas, kad visų valstybių narių duomenis būtų galima analizuoti vienu metu.
            
         
               (6)
            
            
               Siekiant nustatyti į skerdyklą atvežtų kiaulių būklę Salmonella atžvilgiu EMST nuomonėje rekomenduojama skerdyklose imti ėminius iš ileocekalinių limfinių mazgų. Toks ėminių ėmimas turėtų būti naudojamas kaip priemonė, skirta stebėti Salmonella paplitimą tarp skerstinų kiaulių.
            
         
               (7)
            
            
               Tyrimo tikslas yra pateikti techninę informaciją, reikalingą Bendrijos veterinarijos teisės aktams tobulinti. Atsižvelgiant į palyginamų duomenų dėl Salmonella paplitimo penimų kiaulių bandose Bulgarijoje ir Rumunijoje rinkimo svarbą, toms valstybėms narėms turėtų būti suteikta Bendrijos finansinė parama konkretiems tyrimo reikalavimams įgyvendinti. Todėl tikslinga padengti 100 % išlaidų, patirtų atliekant laboratorinius tyrimus, neviršijant aukščiausiosios ribos. Dėl visų kitų išlaidų, pvz., susijusių su ėminių ėmimu, kelionėmis ir administravimu, neturėtų būti teikiama jokia Bendrijos finansinė parama.
            
         
               (8)
            
            
               Bendrijos finansinė parama turėtų būti suteikta, jei tyrimas bus atliekamas laikantis Bendrijos teisės aktų ir laikomasi tam tikrų nurodytų sąlygų. Visų pirma finansinę paramą reikėtų suteikti, jei nustatyti veiksmai vykdomi veiksmingai ir jei institucijos pateikia visą būtiną informaciją per nustatytus laikotarpius.
            
         
               (9)
            
            
               Reikia nustatyti nacionaline valiuta pateiktoms mokėjimo paraiškoms taikytiną perskaičiavimo kursą, kaip nustatyta 1998 m. gruodžio 15 d. Tarybos reglamento (EB) Nr. 2799/98, nustatančio žemės ūkio politikos priemones dėl euro (4), 1 straipsnio d punkte.
            
         
               (10)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Dalykas ir taikymo sritis
   1.   Tyrimas atliekamas siekiant nustatyti Salmonella spp. paplitimą Bulgarijoje ir Rumunijoje tarp skersti skirtų kiaulių bandose imant ėminius šių valstybių narių skerdyklose (toliau – tyrimas).
   2.   Tyrimas atliekamas laikotarpiu nuo 2007 m. balandžio 1 d. iki 2007 m. rugsėjo 30 d.
   3.   Šiame sprendime „kompetentinga institucija“ yra valstybės narės institucija arba institucijos, kaip nustatyta Reglamento (EB) Nr. 2160/2003 3 straipsnio 1 dalyje.
   2 straipsnis
   Techninės specifikacijos
   Šiam tyrimui ėminius ima ir analizuoja kompetentinga institucija arba kitos institucijos jai prižiūrint pagal I priede pateiktas technines specifikacijas.
   3 straipsnis
   Duomenų rinkimas, vertinimas ir ataskaitų teikimas
   1.   Kompetentinga institucija renka ir vertina rezultatus, gautus taikant šio sprendimo 2 straipsnį ir Komisijai teikia visų reikalingų suvestinių duomenų ir jų vertinimo ataskaitą.
   Šiuos valstybių narių parengtus rezultatus ir nacionalinius suvestinius duomenis bei vertinimus Komisija perduoda Europos maisto saugos tarnybai, kuri juos nagrinėja.
   2.   Sudaroma galimybė visuomenei susipažinti su 1 dalyje nurodytais nacionaliniais suvestiniais duomenimis ir rezultatais taip, kad būtų užtikrintas konfidencialumas.
   4 straipsnis
   Bendrijos finansinė parama
   1.   Bendrija skiria finansinę paramą Bulgarijai ir Rumunijai už išlaidas, patirtas atliekant laboratorinius tyrimus, t. y. bakteriologinį Salmonella spp. aptikimą, atitinkamų izoliatų serotipų nustatymą ir serologinius tyrimus.
   2.   Didžiausia Bendrijos finansinės paramos suma yra:
   
               a)
            
            
               20 EUR už kiekvieną bakteriologinio Salmonella spp. aptikimo tyrimą;
            
         
               b)
            
            
               30 EUR už kiekvieną atitinkamų izoliatų serotipų nustatymą.
            
         Tačiau Bendrijos finansinė parama neviršija II priede nustatytų sumų.
   5 straipsnis
   Bendrijos finansinės paramos skyrimo sąlygos
   1.   4 straipsnyje nustatyta finansinė parama skiriama Bulgarijai ir Rumunijai su sąlyga, kad tyrimas atliekamas pagal atitinkamas Bendrijos teisės nuostatas, įskaitant konkurencijos ir viešųjų sutarčių sudarymo taisykles, ir jei laikomasi šių sąlygų:
   
               a)
            
            
               tyrimui atlikti reikalingi įstatymai ir kiti teisės aktai įsigalioja vėliausiai iki 2007 m. balandžio 1 d.;
            
         
               b)
            
            
               pirmų trijų tyrimo mėnesių pažangos ataskaita pateikiama iki 2007 m. liepos 31 d.; pažangos ataskaitoje pateikiama visa I priede nurodyta informacija;
            
         
               c)
            
            
               galutinė techninio tyrimo vykdymo ataskaita ir patvirtinamieji dokumentai dėl patirtų išlaidų ir pasiektų rezultatų laikotarpiu nuo 2007 m. balandžio 1 d. iki 2007 m. rugsėjo 30 d. pateikiama ne vėliau kaip 2007 m. spalio 31 d.; patvirtinamuosiuose dokumentuose dėl patirtų išlaidų pateikiama bent III priede nurodyta informacija;
            
         
               d)
            
            
               tyrimas turi būti atliktas veiksmingai.
            
         2.   Bulgarijos ar Rumunijos prašymu gali būti iš anksto išmokama 50 % visos sumos, nurodytos II priede.
   3.   Jei nesilaikoma 1 dalies c punkte nustatytų terminų, mokėtina Bendrijos finansinė parama palaipsniui mažinama: iki 2007 m. lapkričio 15 d. – 25 % nuo visos sumos, iki 2007 m. gruodžio 1 d. – 50 % ir iki 2007 m. gruodžio 15 d. – 100 %.
   6 straipsnis
   Išlaidoms taikomas keitimo kursas
   Siekiant administracinio veiksmingumo, visos išlaidos, kurias Bendrijos prašoma iš dalies finansuoti, turi būti nurodytos eurais. Remiantis 2006 m. gruodžio 20 d. Komisijos reglamentu (EB) Nr. 1913/2006, nustatančiu išsamias žemės ūkio pinigų politikos sistemos taikymo taisykles eurui žemės ūkyje ir iš dalies keičiančiu kai kuriuos reglamentus (5), išlaidoms taikomas keitimo į kitą valiutą nei euras kursas turi būti Europos centrinio banko paskutinis nustatytas kursas iki to mėnesio, kurį atitinkama valstybė narė pateikė prašymą, pirmos dienos.
   7 straipsnis
   Taikymas
   Šis sprendimas taikomas nuo 2007 m. balandžio 1 d.
   8 straipsnis
   Adresatai
   Šis sprendimas skirtas Bulgarijos Respublikai ir Rumunijai.
   
      Priimta Briuselyje, 2007 m. kovo 30 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 224, 1990 8 18, p. 19. Sprendimas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      (2)  OL L 325, 2003 12 12, p. 1. Reglamentas su paskutiniais pakeitimais, padarytais Tarybos reglamentu (EB) Nr. 1791/2006.
   
      (3)  OL L 275, 2006 10 6, p. 51.
   
      (4)  OL L 349, 1998 12 24, p. 1.
   
      (5)  OL L 365, 2006 12 21, p. 52.
   
      I PRIEDAS
      Techniniai reikalavimai pagal 2 straipsnį
      1.   Ėminių ėmimo sistema
      Mažiausias kiaulių, laikytų mažiausiai 3 paskutinius mėnesius valstybėje narėje, iš kurių imami ėminiai atsitiktinės atrankos būdu, skaičius yra toks:
      
                   
               
               
                  Bulgarijoje: 192
               
            
                   
               
               
                  Rumunijoje: 300
               
            Bulgarija ir Rumunija ima 10 % daugiau ėminių, kurie bus analizuojami, jei kai kurie ėminiai netiks tyrimui dėl įvairių priežasčių.
      Ėminių ėmimas paskirstomas pagal dalyvaujančias skerdyklas ir proporcingai skerdyklų pajėgumui. Kiekviena šių valstybių narių sugrupuoja visas skerdyklas pagal jose praėjusiais metais paskerstų penimų kiaulių skaičių. Taigi kiekviena jų nustato tas įmones, kuriose buvo paskersta ne mažiau kaip 80 % visų paskerstų penimų kiaulių.
      Bendras kiaulių ir skerdenų, iš kurių turi būti imami ėminiai kiekvienoje tyrime dalyvaujančioje skerdykloje, skaičius nustatomas dauginant ėminio dydį (pavyzdžiui, 2 400) iš praėjusiais metais paskerstų penimų kiaulių procentinės dalies. Pvz., jei vienoje skerdykloje paskersta 25 % penimų kiaulių, paskerstų atrinktose skerdyklose (tose, kuriose paskersta bent 80 % visų valstybėje narėje paskerstų penimų kiaulių), tai iš (2 400 × 0,25) 600 kiaulių imami ėminiai. Šis skaičius turi būti vienodai padalintas 12 mėnesių taip, kad kiekvieną mėnesį būtų imami ėminiai iš 50 kiaulių. Kitas pavyzdys pateiktas 1 lentelėje.
      Taigi, kad jei skerdykla jau nebeveikia, buvo atidaryta nauja įmonė arba galima numatyti reikšmingą skerdykloje skerdžiamų kiaulių skaičiaus pokytį tyrimo metu, prognozuojamas kiaulių skaičius atitinkamai tikslinamas.
      1   lentelė
      Skerdyklų suskirstymas siekiant nustatyti penimų kiaulių, iš kurių bus imami ėminiai, skaičių kiekvienoje skerdykloje; gyvulių, iš kurių imami ėminiai, skaičius, tenkantis vienai skerdyklai
      
                  Skerdyklos ID
               
               
                  Praėjusiais metais paskerstų penimų kiaulių skaičius
               
               
                  Dalis nuo visų tyrime dalyvaujančių skerdyklų
               
               
                  Ėminių skaičius vienai skerdyklai
               
               
                  Ėminių skaičius per mėnesį (/12)
               
            
                  AXD
               
               
                  88 000
               
               
                  17,6
               
               
                  0,176 × 2 400 = 422,4
               
               
                  422,4 : 12 = 36
               
            
                  SVH
               
               
                  25 000
               
               
                  5,0
               
            
                  TPB
               
               
                  75 000
               
               
                  15,0
               
            
                  MLG
               
               
                  100 000
               
               
                  20,0
               
            
                  GHT
               
               
                  212 000
               
               
                  42,4
               
            
                  Iš viso
               
               
                  500 000 (1)
                  
               
               
                  100,0
               
               
                   
               
               
                   
               
            Kiekvienai skerdyklai kiekvieną mėnesį skaičiai nuo 1 iki 31 atrenkami atsitiktinės atrankos būdu. Jei atsitiktinai parinkta diena yra skerdimo diena tą mėnesį, tai tą dieną ir imami ėminiai. Jei ši diena nėra skerdimo diena, atsitiktinės atrankos būdu pasirenkamas naujas skaičius. Šis procesas atliekamas kartą per mėnesį ir kartojamas tiek kartų, kiek reikia paimti ėminiams skerdykloje. Pavyzdžiui, skerdykloje AXD procesas kartojamas mažiausiai 36 kartus mažiausiai 36 darbo dienas atsitiktinės atrankos būdu. Taigi tą pačią dieną gali būti paimti ėminiai iš daugiau nei vienos skerdenos.
      Kadangi konkrečią dieną skerdžiamų gyvulių skaičius gali labai skirtis, atsitiktinė konkretaus gyvūno atranka atliekama skerdykloje tą dieną, kuri buvo atsitiktinės atrankos būdu pasirinkta ėminiams imti. Tą dieną turi būti žinomas bendras gyvulių skaičius, o skerdyklos darbuotojai atsitiktinai atrenka skerdeną ar skerdenas naudodami atsitiktinės atrankos schemą, kuri jiems buvo pateikta ir kuri buvo sukurta naudojant maksimalų skaičių, viršijantį didžiausią galimą bet kurią dieną bet kurioje skerdykloje paskerstų penimų kiaulių skaičių valstybėje narėje.
      Atsitiktinės atrankos lentelė gali atrodyti kaip parodyta 2 lentelėje.
      2   lentelė
      Atsitiktinės atrankos lentelė
      
                  Skerdykla
               
               
                  Mėnesio diena
               
               
                  Skerdenos tapatumas (2)
                  
               
            
                  AXD
               
               
                  19
               
               
                  5
               
            
                  4
               
               
                  2
               
            
                  12
               
               
                  124
               
            
                  12
               
               
                  2
               
            
                  8
               
               
                  59
               
            Šiems gyvuliams netaikomas pradinis tyrimas:
      
                  —
               
               
                  gyvuliai, kurių gyvas svoris mažesnis nei 50 kg arba didesnis nei 170 kg,
               
            
                  —
               
               
                  gyvūnai, kurie buvo paskersti skubiai,
               
            
                  —
               
               
                  bet kuri skerdena, kuri yra pripažinta visiškai netinkama naudoti.
               
            2.   Ėminiai
      2.1.   Ėminių ėmimo bendrosios nuostatos
      
                  —
               
               
                  Surenkami visų parinktų kiaulių kartu esantys ileocekaliniai limfiniai mazgai arba bent 5 atskiri ileocekaliniai limfiniai mazgai. Jei įmanoma, imama bent 25 gramai limfinių mazgų be riebalų ar jungiamojo audinio.
               
            
                  —
               
               
                  Skerdykloje saugomi įrašai apie kiekvieno ėminio ėmimo laiką ir datą ir kurjerio, kuris pristato ėminius, pavardę, atvykimo laiką bei datą.
               
            2.2.   Išsami informacija apie ileocekalinių limfinių mazgų ėminių ėmimą
      Pasaitas tarp aklosios žarnos ir tos dalies klubinės žarnos, kuri yra arčiausiai aklosios žarnos, perplėšiamas ir perplėštos pusės atvirame paviršiuje yra matomi ileocekaliniai limfiniai mazgai. Jei imami atskiri limfiniai mazgai, tai nenaudojant peilio ir apsimovus pirštines limfiniai mazgai pirštais taip pat „nurenkami“ nuo tokio atviro pasaito. Atskiri limfiniai mazgai arba esantys kartu limfiniai mazgai sudedami į plastikinį maišą, ant kurio pažymėta data, laikas, skerdyklos ir ėminio identifikavimo kodai.
      3.   Transportavimas
      Ėminiai išsiunčiami per 36 valandas greituoju paštu arba per kurjerį ir turi pasiekti laboratoriją ne vėliau kaip per 72 valandas nuo jų paėmimo. Ėminiai, atvežti vėliau nei per 72 valandas nuo jų paėmimo, yra atmetami, nebent jų tyrimas yra pradedamas per 96 valandas nuo ėminių paėmimo, o šaldymo grandinė nebuvo pertraukta.
      4.   Ėminių tyrimas ir serotipo nustatymas
      Ėminių tyrimas ir serotipo nustatymas atliekami nacionalinėse etaloninėse laboratorijose (NEL). Jeigu NEL nėra pajėgi atlikti visus tyrimus arba reguliariai neatlieka tokių sukėlėjų nustatymo, kompetentingos valdžios institucijos minėtiems tyrimams atlikti gali nutarti paskirti ribotą skaičių kitų laboratorijų, vykdančių oficialią Salmonella kontrolę.
      Tokios laboratorijos privalo turėti pakankamą reikalaujamo tyrimo metodo taikymo patirtį bei kokybės užtikrinimo sistemą, atitinkančią ISO standartą 17025, ir turi būti prižiūrimos NEL.
      Laboratorijoje ėminiai laikomi sušaldyti iki bakteriologinio tyrimo, kuris atliekamas per 24 valandas nuo ėminių gavimo ir taip, kad tyrimas būtų pradėtas ne vėliau kaip per 96 valandas nuo ėminio paėmimo.
      4.1.   Ėminio paruošimas
      Limfinių mazgų paviršiai prieš atliekant tyrimą dezinfekuojami juos pamerkiant į absoliutų alkoholį ir džiovinant oru.
      Visi limfiniai mazgai sudedami kartu, supakuojami į plastikinį maišą ir daužomi plaktuku arba panašiu įrankiu per plastikinį maišą juos sutraiškant.
      Homogenizuoti limfiniai mazgai pasveriami ir patalpinami į sterilią talpyklą su iš anksto pašildytu buferiniu peptono tirpalu (BPW), praskiestu 1:10. Talpyklos inkubuojamos iš viso (18 ± 2) valandas (37 ± 1) °C temperatūroje.
      4.2.   Aptikimo metodas
      Taikomas Bilthoveno (Nyderlandai) Bendrijos etaloninės laboratorijos (BEL) rekomenduojamas Salmonella nustatymo metodas.
      Šis metodas yra aprašytas dabartinėje ISO 6579:2002 D priedo projekto versijoje: „Salmonella spp. nustatymas gyvūnų fekalijose ir ėminiuose pirminės gamybos stadijoje“. Pagal šį metodą modifikuota pusiau kieta Rappaport–Vassiladis (MSRV) terpė naudojama kaip vienintelė selektyvinė įsotinimo terpė.
      4.3.   Serotipo nustatymas
      Visų išskirtų ir patvirtintų kaip Salmonella spp. štamų serotipas nustatomas pagal Kaufmann-White schemą.
      Siekiant užtikrinti kokybės kontrolę, 16 tipavimui naudojamų štamų ir 16 tipavimui nenaudojamų izoliatų siunčiami BEL. Jei buvo išskirta mažiau štamų, jie visi yra siunčiami.
      4.4.   Fagotipo nustatymas
      Jei Salmonella serotipo Typhimurium ir Salmonella serotipo Enteritidis izoliatų fagotipas nustatinėjamas (pasirinktinai), naudojami PSO etaloninio Jungtinės Karalystės Colindale Sveikatos apsaugos agentūros Salmonella fagotipo nustatymo etaloninio centro aprašyti fagotipo nustatymo metodai.
      4.5.   Antimikrobinio jautrumo tyrimas
      Jei yra tiriamas antimikrobinis jautrumas (pasirinktinai), naudojamas patvirtintas ir patikrintas tyrimo metodas, pvz., vienas iš tų, kuriuos rekomenduoja Nacionalinis klinikinių laboratorinių standartų komitetas (NCCLS, nuo 2005 m. sausio 1 d.: „Klinikinių ir laboratorinių standartų institutas“ – KLSI).
      Abu difuzijos agare ir buljono tirpalo metodai yra priimtini. Rezultatai pateikiami tiek kiekybine (MIC skiedimo metodams ir slopinimo zonos diametras difuzijos metodams), tiek ir kokybine išraiška (atsparių izoliatų procentas).
      Kiekybiniai duomenys grindžiami interpretacija pagal Europos antimikrobinio jautrumo tyrimo komiteto (EUCAST) pateiktas epidemiologines ribines vertes: http://www.eucast.org
      Izoliatai tiriami dėl jautrumo šioms toliau išvardytoms antimikrobinėms medžiagoms:
      
                  —
               
               
                  ampicilinui ar amoksicilinui,
               
            
                  —
               
               
                  tetraciklinui,
               
            
                  —
               
               
                  chloramfenikoliui,
               
            
                  —
               
               
                  florfenikoliui,
               
            
                  —
               
               
                  nalidikso rūgščiai,
               
            
                  —
               
               
                  ciprofloksacinui (pirmiausia) ar enrofloksacinui,
               
            
                  —
               
               
                  sulfanilamidams (pirmiausia sulfometoksazolui),
               
            
                  —
               
               
                  sulfanilamidams ir (ar) trimetoprimui ar trimetoprimui,
               
            
                  —
               
               
                  gentamicinui,
               
            
                  —
               
               
                  streptomicinui,
               
            
                  —
               
               
                  kanamicinui (pirmiausia) ar neomicinui,
               
            
                  —
               
               
                  3-os kartos cefalosporinams (pirmiausia cefotaksimui),
               
            
                  —
               
               
                  kolistinui (pasirinktinai).
               
            Prieš pradėdamos tyrimą abi valstybės narės organizuoja dalyvaujančių šalių mokymus.
      5.   Įrašai ir ėminių saugojimas
      Visų ištirtų ėminių bakteriologinių tyrimų įrašai saugomi pagal 3 lentelėje pateikto pavyzdžio arba panašią formą.
      Visi išskirti štamai saugojami abiejų valstybių narių NEL tol, kol užtikrinamas štamų vientisumas – ne trumpiau kaip 5 metus.
      Visi mėsos sulčių ėminiai serologiniams tyrimams saugomi užšaldyti 2 metus.
      3   lentelė
      Visų ištirtų ėminių įrašų pavyzdys
      
                  Ėminys
               
               
                  Gavimas
               
               
                  Tyrimas
               
            
                  Ėminio ID + tipas
               
               
                  Skerdyklos ID
               
               
                  Pavadinimas
               
               
                  Data
               
               
                  Laikas
               
               
                  Pavadinimas
               
               
                  Data
               
               
                  Laikas
               
               
                  Teig. ar Neig.
               
               
                  Serotipas
               
               
                  Fagotipas
               
               
                  Antibiotikograma
               
               
                  Saugojimo ID
               
            
                  1 S
               
               
                  EU012
               
               
                  PW
               
               
                  3-10-06
               
               
                  12:00
               
               
                  AB
               
               
                  3-10
               
               
                  14:00
               
               
                  Neig.
               
               
                   
               
               
                   
               
               
                   
               
               
                   
               
            
                  2 L
               
               
                  EU023
               
               
                  PW
               
               
                  4-10
               
               
                  12:30
               
               
                  AB
               
               
                  4-10
               
               
                  14:00
               
               
                  Teig.
               
               
                  Typh
               
               
                  DT104
               
               
                  ASTSu
               
               
                  (IDnr)
               
            
                  3 L
               
               
                  EU083
               
               
                  PW
               
               
                  8-10
               
               
                  16:30
               
               
                  AB
               
               
                  9-10
               
               
                  9:00
               
               
                  Teig.
               
               
                  Agona
               
               
                  Nėra
               
               
                  ASTE
               
               
                  (IDnr)
               
            
                  Ir t. t.
               
            6.   Bulgarijos ir Rumunijos ataskaitos
      Nacionalinė valdžios institucija, rengianti metinę nacionalinę Salmonella gyvūnuose stebėsenos ataskaitą pagal Direktyvos 2003/99/EB 9 straipsnį, renka ir vertina rezultatus bei atsiskaito Komisijai.
      Ataskaitose turi būti nurodyta bent jau ši informacija:
      6.1.   Bendras tyrimo programos įgyvendinimo apibūdinimas
      
                  —
               
               
                  tiriamos populiacijos, suskirstytos pagal skerdyklos pajėgumą, aprašymas,
               
            
                  —
               
               
                  atsitiktinės atrankos procedūros aprašymas įskaitant notifikavimo sistemą,
               
            
                  —
               
               
                  apskaičiuotas ėminio dydis,
               
            
                  —
               
               
                  išsami informacija apie ėminių ėmime ir (ar) tyrime ir (ar) tipo nustatyme dalyvaujančias institucijas ir laboratorijas,
               
            
                  —
               
               
                  bendri tyrimo rezultatai (ėminiai, kurie ištirti bakteriologiniu tyrimu, teigiamų rezultatų skaičius, serotipai, fagotipai ir atsparumo antibiotikams tyrimas).
               
            6.2.   Išsamūs duomenys apie kiekvieną gyvūną, iš kurio buvo imami ėminiai, ir atitinkami tyrimų rezultatai
      Valstybės narės pateikia tyrimo rezultatus neapdorotų duomenų forma naudodamos Komisijos nustatytas duomenų žodyno ir duomenų rinkimo formas.
      Komisija nustato šį žodyną ir formas, kuriose reikalaujama pateikti bent šią informaciją:
      
                  —
               
               
                  skerdyklos duomenys,
               
            
                  —
               
               
                  skerdyklos pajėgumas,
               
            
                  —
               
               
                  ėminių ėmimo data ir laikas,
               
            
                  —
               
               
                  ėminių duomenys (skaičius),
               
            
                  —
               
               
                  paimtų ėminių rūšys: limfiniai mazgai,
               
            
                  —
               
               
                  išsiuntimo į laboratoriją data.
               
            Apie kiekvieną į laboratoriją išsiųstą ėminį valstybėse narėse renkama ši informacija:
      
                  —
               
               
                  laboratorijos ID (jeigu dalyvauja kelios laboratorijos),
               
            
                  —
               
               
                  ėminių vežimo priemonės,
               
            
                  —
               
               
                  priėmimo laboratorijoje data,
               
            
                  —
               
               
                  kai tiriami limfiniai mazgai, ėminio svoris,
               
            
                  —
               
               
                  atskirų tirtų ėminių tyrimo rezultatai: „neigiamas“ arba, jei teigiamas dėl Salmonella spp. – taip pat serotipo nustatymo rezultatai „Salmonella serotipas“ arba „tipas nenustatinėjamas“.
               
            
                  —
               
               
                  tyrimų rezultatai, jei štamai buvo panaudoti antimikrobinio jautrumo tyrimo ir (arba) fagotipo nustatymui.
               
            
         (1)  Šis skaičius turi atspindėti ne mažiau kaip 80 % visų valstybėje narėje paskerstų penimų kiaulių.
      
         (2)  To mėnesio 19-ą dieną bus perdirbama 5-a skerdena ir jos ėminiai turėtų būti imami tyrimui.
   
   
      II PRIEDAS
      Didžiausia Bendrijos finansinė parama Bulgarijai ir Rumunijai
      
                  (EUR)
               
            
                  Valstybė narė
               
               
                  Suma
               
            
                  Bulgarija
               
               
                  4 992
               
            
                  Rumunija
               
               
                  7 800
               
            
   
      III PRIEDAS
      
         Salmonella spp. paplitimo skersti skirtų kiaulių bandose pradinio tyrimo atlikimo sertifikuota finansinė ataskaita
      Ataskaitinis laikotarpis: nuo 2007 m. balandžio 1 d. iki 2007 m. rugsėjo 30 d.
      Pažyma dėl tyrimo metu patirtų išlaidų, atitinkančių reikalavimus Bendrijos finansinei paramai gauti
      Komisijos sprendimo, nustatančio Bendrijos finansinę paramą, nuorodos numeris: …
      …
      
                  Patirtos išlaidos (kas vykdo ir kur) vykdant funkcijas
               
               
                  Tyrimų skaičius
               
               
                  Bendrosios tyrimo išlaidos, patirtos ataskaitiniu laikotarpiu
                  (nacionaline valiuta)
               
            
                  Bakteriologinis Salmonella spp. tyrimas
               
               
                   
               
               
                   
               
            
                  
                     Salmonella izoliatų serotipo nustatymas
               
               
                   
               
               
                   
               
            Paramos gavėjo deklaracija
      Patvirtiname, kad
      
                  —
               
               
                  išlaidų pažymoje nurodytos išlaidos yra tikros ir buvo patirtos vykdant šiame Komisijos sprendime 2007/219/EB nurodytas užduotis, ir buvo būtinos, siekiant sklandžiai įvykdyti šias užduotis,
               
            
                  —
               
               
                  visi patvirtinamieji išlaidų dokumentai gali būti pateikti auditui atlikti.
               
            Data: …
      Už finansus atsakingas asmuo: …
      Parašas: …